Zolpidem

**Zolpidem** je relativno nov hipnotik iz imidizopiridin klase. Ovaj lek se izdaje na recept za kratkoročne tretmane insomnije, kao i za neke vrste moždanih poremećaja. On je kratkotrajni nebenzodiazepinski hipnotik koji potencira γ-aminobuternu kiselinu (GABA), inhibitorni neurotransmiter, putem vezivanja za GABA<sub>A</sub> receptor na istoj lokaciji kao i benzodiazepini. Za razliku od benzodiazepina, zolpidem deluje selektivno samo na omega receptore, zbog čega je lišen miorelaksantnog efekta. On dejstvuje brzo (obično u toku 15 minuta) i ima kratak poluživot (2–3 sata). Hrana usporava njegovu apsorpciju. Zbog svog kratkog poluživota (oko 2 časa) ne uzrokuje dnevnu sedaciju. Neka od prodajnih imena zolpidema su: **Adormix**, **Ambien**, **Ambien CR**, **Edluar**, **Damixan**, **Hypnogen**, **Ivedal**, **Lioran**, **Myslee**, **Nytamel**, **Sanval**, **Somidem**, **Stilnoct**, **Stilnox**, **Stilnox CR**, **Sucedal**, **Zoldem**, **Zolnod** i **Zolpihexal**.

Nije adekvatno demonstrirano da je zolpidem efektivan u održavanju sna. Njegovi hipnotički efekti su slični efektima lekova iz benzodiazepin klase, mada je njegova molekulska struktura distinktna. Flumazenil, antagonist benzodiazepin receptora, koji se koristi kod benzodiazepinskog predoziranja, može isto tako povrati sedativne/hipnotičke efekte i gubljenje memorije prouzrokovano zolpidemom.

Kad se koristi kao antikonvulsant i relaksant mišića, korisni efekti počinju da se javljaju kod doza koje su 10 do 20 puta veće on doze potrebne za sedaciju. Iz tog razloga, nije odobrena upotreba ovog leka za relaksaciju mišića ili za prevenciju epileptičkih napada. Takvo drastično povećane doze može da prouzrokuje jedan ili više negativnih nuspojava, kao što su halucinacije i amnezija.

Zolpidem je jedan od često prepisanih lekova za spavanje, na primer u Holandiji je izdato 582,660 recepata 2008. godine. Patent na zolpidem u SADu je držala Francuska kompanija Sanofi Aventis. 23. Aprila 2007 FDA je dozvolila 13 generičkih verzija zolpidem tartarata. Zolpidem je dostupan od nekoliko generičkih proizvođača u Velikoj Britaniji. U Južnoj Africi generički lek proizvodi Sandoz. U Nemačkoj, snabdevač je Ratiofarm.

## Indikacije
### Insomnija

Dozvoljeno je da se zolpidem koristi za kratkotrajne (obično dve do šest nedelja) tretmane insomnije. On je proučavan za noćnu upotrebu u toku perioda ne dužeg od šest meseci u jednostruko-slepom istraživanju objavljenom 1991. godine, u jednoj otvorenoj studiji koja je trajala 180 dana objavljenoj 1992 godine (sa nastavljenom efikasnošću kod pacijenata koji su nastavili da koriste lek 180 dana posle ispitivanja), i u otvorenom 179-dnevnom ispitivanju objavljenom 1993. Dokazano je da je zolpidem nije efektivan u održavanju sna i on se više koristi kod problema započinjanja sna.

Američke vazduhoplovne snage koriste zolpidem kao jedan od odobrenih hipnotika koji pomaže pilotima i osoblju na specijalnim zadacima da spava kao oblik podrške operacione spremnosti. Preliminarni testovi su neophodni da bi se izdala autorizacija za upotrebu medikamenata u operacionoj situaciji.

### Povreda mozga
Test studija izvršena u univerzitetskoj bolnici u Tuluzu (Francuska) koristeći PET je pokazala da zolpidem ponovljivo poboljšava funkcije mozga i pokretljivost pacijenata imobilisanih akinetičkim mutizmom prouzrokovanim hipoksijom.

Nedavno bilo pomenut u nekoliko medicinskih izveštaja uglavnom u Velikoj Britaniji da je zolpidem uzrokovao buđenje pacijenata iz persistentnog vegetativnog stanja (PVS), i da je dramatično poboljšao stanje ljudi sa moždanim povredama. Rezultati iz faze IIa ispitivanja su objavljeni 2007 godine. Ispitivanja je sprovela kompanija Regen Terapeutici iz UK.

### Koma
Nedavno je uspostavljena jaka veza između zolpidema i određenih slučajeva pacijenata u minimalno svesno komatozno stanje dovedenih u puno svesno stanje. Dok je on davan bolesnicima za koje se smatralo da su u permanentnoj komi da bi im se omogućilo da spavaju, lek ih je zapravo doveo u potpuno svesno stanje u kom su oni bili sposobni da komuniciraju po pribi put posle više godina. CT snimci su pokazali da upotreba leka zapravo dramatično povećava aktivnost frontalne strane mozga kod nekih pacijenata u minimalno svesnom stanju. Studije velike skale su u toku da bi se ustanovilo da li to univerzalni efekat kod svih ili većine pacijenata u minimalno svesnom stanju. Moguće je da je sposobnost zolpidema da stimuliše mozak, posebno kod semi-komatoznih pacijenata, povezana sa jednim od njegovih nuspojava, koja ponekad uzrokuje hodanje u snu i druge aktivnosti u toku sna, koje izgledaju kao da su puno svesne aktivnosti.

### Različite neodobrene indikacije
Poznato je da se zolpidem nekad koristi u tretmanu neodobrenih indikacija kao što je sindrom nemirnih nogu i kao antiemetik.

Kao što je slučaj sa mnogim sedativima/hipnoticima koji se daju na recept, ovaj lek se nekad upotrebljavaju korisnici stimulanata za smirenje posle upotrebe stimulanata kao što su amfetamini [uključujući metamfetamin, kokain, i MDMA (ekstaza)].

## Nuspojave
Veće doze ovog leka mogu da rezultiraju u raznim neželjenim posledicama: halucinacijama, sumanutošću (halucinacijama), slabom motornom koordinacijom ili ataksija, poteškoće održavanja balansa, pojačanim apetitom, pojačanim libidom i nemogućnošću sećanja na događaje za vreme dejstva leka. Zolpidem može da izazove psihičku zavisnost ako se uzima duže vreme, zbog njegove sposobnosti da uspavljuje kao i zbog euforije koju može da proizvede.

Klinička ispitivanja su ustanovila da se nakon upotrebe zolpidema pacijenti često slabo osećaju, da su iscrpljeni, i da su loše volje.

Neki korisnici uzimaju zolpidem rekreativno zbog nekih nuspojava, prvenstveno sedacije, halucinacija i euforije. Korisnih postaje zavisan od zolpidema ako ga upotrebljava dugo vremena, zbog tolerancije leka i fizičke zavisnosti ili euforije koju lek nekad može da proizvede. Pod uticajem leka, često se dogodi da korisnik uzme veću količinu od neophodne, bilo zbog zaboravljanja da je pilula već uzeta (stariji korisnici su posebno podložni ovom riziku), ili svojevoljnog predoziranja. Pojava **AmbijenCR** (zolpidem tartarata sa produženim oslobađanjem) u SAD je obnovila interest za lekom među rekreativnim korisnicima.

## Mehanizam akcije

Kao posledica njegovog selektivnog vezivanja, zolpidem ima veoma slabe anksiolitičke, miorelaksantne i antikonvulsantne osobine, ali veoma jake hipnotičke osobine. Zolpidem se vezuje sa visokim afinitetom i dejstvuje kao pun agonist α<sub>1</sub> sadržavajućeg GABA<sub>A</sub> receptora, on ima oko 10 puta niži afinitet na receptore koji sadrže α<sub>2</sub> - i α<sub>3</sub> - GABA<sub>A</sub> receptor pod-jedinice, i on nema primetan afinitet za receptor koji sadrže α<sub>5</sub> pod-jedinicu. ω1 tip GABAA receptora su α1 sadržavajući GABAA receptori i ω2 GABAA receptori su α2, α<sub>3</sub>, α<sub>4</sub>, α5 i α<sub>6</sub> sadržavajući GABAA receptori. ω1 GABAA receptori se prvenstveno nalaze u mozgu, dok ω2 receptori se prvenstveno nalaze u kičmi. Iz tog razloga se zolpidem preferencijalno vezuje za GABAA-benzodiazepin receptorski kompleks u mozgu, i ima nizak afinitet za GABAA- benzodiazepin receptorski kompleks u kičmi.

Poput ogromne većine molekula sličnih benzodiazepinima, zolpidem ima afinitet za receptore koji sadrže α4 i α6 pod-jedinice. Zolpidem pozitivno modulira GABAA receptore, verovatno putem povećanja afiniteta GABAA receptorskog kompleksa za GABA, bez uticaja na desentizaciju ili intenzitet struje. Zolpidem uvećava sporo-talasni san, i nema efekta na stupanj 2 sna u laboratorijskim testovima.

Metaanaliza randomizovano kontrolisanih kliničkih ispitivanja koja su poredila benzodiazepine sa *[[Z-lek]]ovima* kao što su zolpidem je pokazala da postoji nekoliko konsistentnih razlika izmeću zolpidema i benzodiazepina u smislu latencije početaka sna, totalne dužine sna, broja buđenja, kvaliteta sna, nepoželjnih efekata, tolerancije, odskočne nesanice, i dnevne budnosti.

### Interakcije lekova
Farmakokinetika zolpidema uključuje primetne lek-lek interakcije sa sledećim lekovima: hlorpromazin, flukonazol, imipramin, itrakonazol, ketokonazol, rifampicin, ritonavir. Interakcije sa karbamazepinom i fenitoinom se mogu očekivati na osnovu njihovih metaboličkih puteva ali nisu studirane. Interakcije izmeću zolpidema i cimetidina i rantidina nisu poznate.

## Literatura

## Literatura
* 
* 
* 
* 
* 
* 

## Povezano
* Alpidem
* Imidazopiridin

## Vanjske veze

* U.S. National Library of Medicine: Drug Information Portal - Zolpidem